አንድ ሰው ብዙ ማንነቶች አሉት። አንድ የሚያደርገን ግን ኢትዮጵያዊነት የሚባለው ማንነታችን ነው። ማንነት እንደ እሳት ጉዳትም ጥቅምም አለው። ጥቅሙ ማቀራረቡ፥ ማዛመዱ፥ ነው። በጉዳቱ በኩል፥ ያለያየናል፤ የክልል ፖለቲካን ያመጣብን ማንነት ነው። አለያየን፤ አፋጀን፤ እያፋጀንም ነው። በቅርብ ጊዜ፥ አንድ የኦሮሞ ፖለቲከኛ፥ “ትግላችን ለማንነታችን ነው” ሲል ሰማሁት። ማንነት ያታግላል፥ ያጋድላል ማለቱ ነው። “ትግላችን ለማንነታችን ነው” ሲል “ማንነታችንን ለማስከበር ነው” ማለቱ መሰለኝ። ማንነቱ ተዋርዶ ከሆነ፥ ማስከበር የሚጠበቅበት ነው። ሆኖም፥ “አንድ ነን፤ አንድ እንሁን” ስንል፥ አንድነት ሊታገሉት፥ ሊቃወሙትር የሚገባ የማንነት ጠላት ነው ማለት ነው ወይ?